KLASA: 026-02/21-001/62
URBROJ: 251-06-11-5-21-2

Z A P I S N I K
54. sjednice Vijeća Gradske četvrti Gornja Dubrava, održane 28. siječnja 2021. 
u Područnom  uredu Gradske uprave Dubrava, Dubrava 49, dvorana „AB“  
s početkom u 17,30


NAZOČNI ČLANOVI VIJEĆA:
1. JOSIP BANDUR
1. FRANJO JEDNOBRKOVIĆ
1. DAVOR GABUD
1. MIROSLAV KOŽUL
1. DARKO MAJPRUZ
1. ANDREJA MARCETIĆ
1. NEVEN MIKŠA
1. DAMIR ONIŠKO
1. AVNI OSMANI
1. NADA MEDNOLUČANIN
1. ŽELJKO PASARIČEK
1. ROBERT BRLEG
1. ILIJA SLIŠKO
1. ROBERT TUKAČ
1. NINOSLAV VRANJEŠ
1. IVAN VARAT
1. STEVO ŽIVČIĆ

ODSUTNI ČLANOVI VIJEĆA:
       1. NEDA KOVAČEVIĆ
       2. FRANJO NOVOSEL

OSTALI NAZOČNI:
- Helena Duspara, dipl. iur. voditeljica Područnog odsjeka Gornja Dubrava
- Mislav Blaić, bacc. oec., viši stručni referent za rad tijela mjesne samouprave

Predsjednik utvrđuje prisutnost 17 od 19 članova Vijeća, što znači da Vijeće može pravovaljano odlučivati.

Predsjednik podsjeća članove Vijeća da su uz poziv primili zapisnik 53. sjednice. Pita ima li primjedbi na navedeni zapisnik. 

Budući se više nitko ne javlja za riječ, zapisnik 53. sjednice  jednoglasno je prihvaćen. 

Predsjednik predlaže dnevni red kao u pozivu uz šest dopunskih točki.

Predsjednik predlaže da se točka 11. Prijedlog zaključka o uklanjanju uspornika prometa u Ulici svete Barbare skine sa dnevnog reda te da se pošalje upit resornom uredu zašto je isti postavljen.
[bookmark: _GoBack]D. Gabud se ne slaže s tim prijedlogom.
Vijeće većinom glasova „za“ prihvaća prijedlog predsjednika.


DOPUNA DNEVNOG REDA
1. Prijedlog zaključka o prijedlogu za postavljanje uspornika prometa na Čučerskoj cesti između kbr. 136 i kbr. 142
2. Prijedlog zaključka o prijedlogu za postavljanje uzdignute plohe i pješačkog prijelaza u Novačkoj ulici
3. Prijedlog zaključka o izmjeni zaključka o dodjeli nagrade Grada Zagreba
4. Prijedlog zaključka o dodjeli priznanja i zahvalnica
5. Prijedlog zaključka o utrošku sredstava s pozicije „Ostali nespomenuti rashodi poslovanja „ Gradske četvrti Gornja Dubrava u 2021.
6. Prijedlog zaključka o odobrenju korištenja sredstava s pozicije „Ostali nespomenuti rashodi poslovanja“ za potrebe organiziranja dodjele priznanja i zahvalnica zaslužnim udrugama i pojedincima na pomoći stradalima u potresu na području Gradske četvrti Gornja Dubrava


Predsjednik pita ima li primjedbi na dnevni red ili drugačijih prijedloga.

Budući da se nitko ne javlja za riječ, predsjednik daje na prihvaćanje predloženi dnevni red.

Vijeće jednoglasno donosi


DNEVNI RED
1. Prijedlog programa rada Vijeća Gradske četvrti Gornja Dubrava za 2021.
2. Izvješće o radu Vijeća Gradske četvrti Gornja Dubrava za 2020.
3. Plan komunalnih aktivnosti Gradske četvrti Gornja Dubrava u 2021. – donošenje
4. Prijedlog zaključka o utrošku sredstava s pozicije „Ostali nespomenuti rashodi poslovanja „ Gradske četvrti Gornja Dubrava u 2021.
5. Prijedlog zaključka o odobrenju korištenja sredstava s pozicije „Ostali nespomenuti rashodi poslovanja“ za potrebe organiziranja dodjele priznanja i zahvalnica zaslužnim udrugama i pojedincima na pomoći stradalima u potresu na području Gradske četvrti Gornja Dubrava
6. Prijedlog zaključka o prijedlogu dogradnje javne rasvjete u „Gradu Mladih“
7. Prijedlog zaključka o prijedlogu za rješavanje problema parkiranja u Ulici Hrvatskog proljeća između kbr. 18 i kbr. 22
8. Prijedlog zaključka o prijedlogu za postavljanje uzdignutih pješačkih prijelaza u ulici Patačići i ulici Čugovečki put
9. Prijedlog zaključka o prijedlogu za postavljanje uspornika prometa na Čučerskoj cesti između kbr. 136 i kbr. 142
10. Prijedlog zaključka o prijedlogu za postavljanje uzdignute plohe i pješačkog prijelaza u Novačkoj ulici
11. Prijedlog zaključka o izmjeni zaključka o dodjeli nagrade Grada Zagreba
12. Prijedlog zaključka o dodjeli priznanja i zahvalnica
13. Prijedlog zaključka o davanju mišljenja na prijedlog otkupa zemljišta oznake k.č. 4159/1 k.o. Dubrava
14. Prijedlog zaključka o davanju mišljenja na idejno rješenje za zamjensku građevinu Društvenog doma Čučerje
15. Pitanja, prijedlozi i obavijesti 



Ad 1) Prijedlog programa rada Vijeća Gradske četvrti Gornja Dubrava za 2021.

Predsjednik pojašnjava  prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi


P R O G R A M    R A D A
VIJEĆA GRADSKE ČETVRTI GORNJA DUBRAVA
ZA 2021. GODINU



              I. POLAZNE OSNOVE I GLAVNI CILJEVI


              Tijekom 2021. Vijeće Gradske četvrti Gornja Dubrava nastojat će ostvariti dalji napredak u ostvarivanju svojih temeljnih zadaća koja se odnose na prepoznavanje i zastupanje prioritetnih zajedničkih potreba i interesa stanovnika Gornje Dubrave te poticati stalnu komunikacije između građana Gradske četvrti, vijeća mjesnih odbora, Vijeća Gradske četvrti te gradskih upravnih i drugih tijela, a sve u cilju čim bržeg i učinkovitijeg poboljšanja kvalitete življenja na području Gradske četvrti u svim njegovim vidovima, ali i unapređenja funkcioniranja Grada Zagreba u cjelini. 


              Svoje će glavne ciljeve i zadatke Vijeće realizirati prvenstveno:
1. neprekidnim prikupljanjem, evidentiranjem, praćenjem i raščlambom informacija o zajedničkim potrebama i problemima stanovnika svih dijelova Gradske četvrti te pomnim procjenjivanjem prioriteta tih potreba i problema;
2. dosljednim zalaganjem za uvrštavanje prioritetnih potreba Gradske četvrti u odgovarajuće planske dokumente Grada Zagreba te inzistiranjem na pravodobnoj i kvalitetnoj realizaciji planiranog;
3. maksimalno racionalnim i odgovornim raspolaganjem sredstvima namijenjenim financiranju malih komunalnih akcija na području Gradske četvrti;
4. stalnim praćenjem odlučivanja u gradskim tijelima o pitanjima od interesa za građane Gradske četvrti te aktivnim uključivanjem u proces donošenja odluka davanjem mišljenja i pokretanjem inicijativa.



              Vijeće će u 2021. posebnu pozornost posvetiti analizi rezultata, inicijativa i prijedloga što ih je pokrenulo tijekom prethodnih godina te pripremi kvalitetnih informacijsko-analitičkih podloga za uspješno djelovanje Vijeća u idućem mandatnom razdoblju.


            
 II. ZADACI I ROKOVI

             Vijeće će i u 2021. djelovati putem svojih redovnih sjednica, koje će se u pravilu održavati nekoliko dana prije održavanja sjednica Gradske skupštine Grada Zagreba, preko radnih sastanaka stalnih i povremenih tijela koja je osnovalo te pojedinačnim angažiranjem predsjednika i potpredsjednika te svakog člana Vijeća.


             Vijeće će na sjednicama donijeti slijedeće akte i raspravljati o sljedećim temama:

U I. tromjesečju:
· Program rada Vijeća za 2021.;
· Izvješće o radu Vijeća u 2020.;
· Godišnji obračun Gradske četvrti za 2020.;
· Financijski plan Gradske četvrti za 2021.; 
· Program održavanja komunalne infrastrukture Gradske četvrti Gornja Dubrava u 2021.
· Plan komunalnih aktivnosti Gradske četvrti za 2021.; 
· davanje mišljenja na prijedloge odluka koje se odnose na Gradsku četvrt Gornja Dubrava;

Tijekom cijele godine:
· donošenje izmjena Plana komunalnih aktivnosti;
· ponovno pokretanju inicijativa, prijedloga i zahtjeva Vijeća koji nisu realizirani u proteklom razdoblju;
· poduzimanju  mjera i akcija na opskrbljivanju vodoopskrbnom mrežom i mrežom kanalske odvodnje svih objekata koji imaju građevne dozvole ili legalizirane objekte;
· pratiti stanje komunalne infrastrukture na području Gradske četvrti i poduzimati korake na njezinom unapređenju;
· posvećivati potrebnu brigu u svezi gradnje  i održavanja javnih objekata (posebno, objekata mjesnih samouprava, objekata dječjih vrtića i škola;
· posvećivati posebnu brigu u svezi s razvojem športa (objekti, tereni, udruge);
· posvetiti posebnu pozornost uređivanju parkovnih površina, dječjih i športskih igrališta;
· poduzimati mjere i aktivnosti u svezi sprečavanja nepropisnog parkiranja (nogostupi, zelene površine, mjesta rezervirana za invalide);
· poduzimati mjere i aktivnosti na primjeni propisa koji se odnose na držanje domaćih životinja i držanje kućnih ljubimaca;
· poduzimati mjere i akcije na zaštiti prostora i njegovom unapređivanju (kao što su: dvorišta stambenih objekata, septičke jame, nelegalna gradnja stambenih objekata i komunalne infrastrukture, nelegalno zauzimanje neizgrađenih gradskih površina i sl.);
· poduzimanje mjera i aktivnosti povezanih sa svekolikom brigom o svakom stanovniku Četvrti;
· poduzimanje i intenziviranje  mjera  i akcija, u suradnji sa svim relevantnim tijelima, za poboljšanje življenja mladih na području Četvrti, posebno poduzimati mjere koje je moguće provesti žurno i samostalno; 
· poduzimati mjere i akcije na ustanovljavanju stanja kulturne baštine te mogućnostima njihova održavanja;
· poduzimanje mjera i aktivnosti na unapređivanju kulture tolerancije i dijaloga;
· potpomagati rad udruga građana na području Gradske četvrti;
· poduzimanje mjera i akcija, u suradnji sa svim relevantnim tijelima, za prezentacije projekata Grada Zagreba na unapređivanju i razvoju gospodarstva;


U IV. tromjesečju:
· utvrđivanje prioriteta za plan komunalnih aktivnosti  za 2022.

             Vijeće će, sukladno svojim ovlastima, raspravljati i o drugim pitanjima koja ocijeni aktualnim i značajnim, kao i o onima o kojima nadležna tijela Grada Zagreba ili gradska upravna tijela zatraže mišljenje ili očitovanje Vijeća.



Ad 2) Izvješće o radu Vijeća Gradske četvrti Gornja Dubrava za 2020.

Predsjednik pojašnjava  prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi

ZAKLJUČAK
o prihvaćanju Izvješća o radu Vijeća Gradske četvrti 
Gornja Dubrava za 2020.


Prihvaća se Izvješće o radu Vijeća Gradske četvrti Gonja Dubrava za 2020. godini što
ga je izradio Gradski ured za mjesnu samoupravu.


Ad 3) Plan komunalnih aktivnosti Gradske četvrti Gornja Dubrava u 2021.

Predsjednik pojašnjava  prijedlog. Otvara raspravu.

U raspravu sudjeluju: R. Tukač, D. Gabud, N. Vranješ, I. Varat, J. Bandur i predsjednik

Budući da se nitko ne javlja za riječ, Vijeće na prijedlog predsjednika jednoglasno donosi
Plan komunalnih aktivnosti Gradske četvrti Gornja Dubrava u 2021.
(Zaključak se nalazi u privitku ovog zapisnika i njegov je sastavni dio)



Ad 4) Prijedlog zaključka o utrošku sredstava s pozicije „Ostali nespomenuti rashodi poslovanja „ Gradske četvrti Gornja Dubrava u 2021.

Predsjednik pojašnjava  prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi


ZAKLJUČAK
o prijedlogu utroška sredstava s pozicije
Ostali nespomenuti rashodi poslovanja



I.	Vijeće Gradske četvrti Gornja Dubrava na poziciji  iz Razdjela Proračuna Grada Zagreba  0502, na  poziciji 161-3299 „Ostali nespomenuti rashodi poslovanja“, za 2021. godinu raspolaže sa 200.000,00 kn.

II.	Vijeće Gradske četvrti Gornja Dubrava predlaže utrošak sredstava iz točke 1. ovog zaključka na sljedeći način:

1. Protokolarne potrebe i nepredviđeni troškovi                                     5.000,00 kn

2. Za Vijeće Gradske četvrti i vijeća mjesnih odbora                             195.000,00 kn

           Ukupno:  200. 000,00 kn


III.   Daje se ovlaštenje predsjedniku Vijeća Gradske četvrti Gornja  Dubrava da u ime Vijeća tijekom godine iz Razdjela Proračuna Grada Zagreba 0502, na poziciji 161-3299 „Ostali nespomenuti rashodi poslovanja“ za 2021. odobrava plaćanje do iznosa od 5.000,00 kn.
O potpisanim odobrenjima predsjednik Vijeća će izvijestiti Vijeće na sljedećoj sjednici.

IV.	Ovaj će zaključak biti dostavljen Gradskom uredu za mjesnu samoupravu.





Ad 5) Prijedlog zaključka o odobrenju korištenja sredstava s pozicije „Ostali nespomenuti rashodi poslovanja“ za potrebe organiziranja dodjele priznanja i zahvalnica zaslužnim udrugama i pojedincima na pomoći stradalima u potresu na području Gradske četvrti Gornja Dubrava

Predsjednik pojašnjava  prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi

Z A K LJ U Č A K
 o odobrenju korištenja sredstava s pozicije 
„Ostali nespomenuti rashodi poslovanja“


1. Vijeće odobrava korištenje sredstava iz Razdjela Proračuna Grada Zagreba 0502, na poziciji 161-3299 „Ostali nespomenuti rashodi poslovanja“ za 2021. Vijeća Gradske četvrti Gornja Dubrava, u iznosu od 11.060,26 kn prema ponudi Brodić-prometa d.o.o. broj: 010067/2021 od 28. siječnja 2021. u svrhu organiziranja dodjele priznanja i zahvalnica zaslužnim udrugama i pojedincima na pomoći stradalima u potresu na području Gradske četvrti Gornja Dubrava.

1. Ovaj zaključak dostavlja se Gradskom uredu za mjesnu samoupravu.



Ad 6) Prijedlog zaključka o prijedlogu dogradnje javne rasvjete u „Gradu Mladih“

Predsjednik pojašnjava  prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu dogradnje javne rasvjete u „Gradu mladih“

I. Predlaže se dogradnja javne rasvjete u „Gradu mladih“, Zagreb, Aleja hrvatske mladeži 1a.
 
II. Vijeće Mjesnog odbora Granešina daje pozitivno mišljenje o navedenom.
 
III. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Odsjeku za građenje javne rasvjete.


Ad 7) Prijedlog zaključka o prijedlogu za rješavanje problema parkiranja u Ulici Hrvatskog proljeća između kbr. 18 i kbr. 22

Predsjednik pojašnjava  prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi

Z A K L J U Č A K
 o prijedlogu za rješavanje problema parkiranja
u Ulici Hrvatskog proljeća između kbr. 18 i kbr. 22


1. Razmotren je problem parkiranja u Ulici Hrvatskog proljeća između kbr. 18 i kbr. 22.

1. Vijeće Mjesnog odbora Dubrava - središte je suglasno da se postave uzdužna parkirališna mjesta uz južni rub kolnika.
 
1. Predlaže se realizacija navedenog.

1. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje.


Ad 8) Prijedlog zaključka o prijedlogu za postavljanje uzdignutih pješačkih prijelaza u ulici Patačići i ulici Čugovečki put

Predsjednik pojašnjava  prijedlog. Otvara raspravu.
Budući da se nitko ne javlja za riječ, Vijeće na prijedlog predsjednika jednoglasno donosi

Z A K L J U Č A K
 o prijedlogu za postavljanje uzdignutih pješačkih prijelaza
u ulici Patačići i ulici Čugovečki put


I. Razmotren je zahtjev građana o prijedlogu za postavljanje uzdignutih pješačkih prijelaza u ulici Patčići i ulici Čugovečki put radi pojačanog prometa i brze vožnje.

II. Vijeće Mjesnog odbora Granešina daje pozitivno mišljenje o navedenom.

III. Predlaže se realizacija navedenog.

IV. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje.


Ad 9) Prijedlog zaključka o prijedlogu za postavljanje uspornika prometa na Čučerskoj cesti između kbr. 136 i kbr. 142

Predsjednik pojašnjava  prijedlog. Otvara raspravu.
Budući da se nitko ne javlja za riječ, Vijeće na prijedlog predsjednika jednoglasno donosi

Z A K L J U Č A K
 o prijedlogu za postavljanje uspornika prometa
na Čučerskoj cesti između kbr. 136 i kbr. 142


I. Razmotren je zahtjev građana o prijedlogu za postavljanje uspornika prometa
na Čučerskoj cesti između kbr. 136 i kbr. 142 radi sigurnosti djece u prometu.

II. Predlaže se realizacija navedenog.

III. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje.


Ad 10) Prijedlog zaključka o prijedlogu za postavljanje uzdignute plohe i pješačkog prijelaza u Novačkoj ulici

Predsjednik pojašnjava  prijedlog. Otvara raspravu.
Budući da se nitko ne javlja za riječ, Vijeće na prijedlog predsjednika jednoglasno donosi

Z A K L J U Č A K
 o prijedlogu za postavljanje uzdignute plohe
i pješačkog prijelaza u Novačkoj ulici


I. Razmotren je prijedlog Vijeća Mjesnog odbora Granešinski Novaki o postavljanju uzdignute plohe i pješačkog prijelaza u Novačkoj ulici kod kbr. 169, nasuprot ulaza u groblje, na mjestu gdje već postoji pješački prijelaz i upušteni rubnjak.
 
II. Predlaže se realizacija navedenog.

III. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje.


Ad 11) Prijedlog zaključka o izmjeni zaključka o dodjeli nagrade Grada Zagreba

Predsjednik pojašnjava  prijedlog. Otvara raspravu.

U raspravu sudjeluju: I. Varat, F. Jednobrković, D. Gabud, D. Majpruz, J. Bandur, N. Vranješ, S. Živčić, N. Mikša, M. Kožul, I. Varat i predsjednik

Budući da se nitko ne javlja za riječ, Vijeće na prijedlog predsjednika jednoglasno donosi

Z A K L J U Č A K
 o izmjeni Zaključka o prijedlogu dodjele Nagrade Grada Zagreba


Zaključak o prijedlogu dodjele Nagrade Grada Zagreba donesen na 53. sjednici, KLASA: 026-02/21-001/37, URBROJ: 251-06-11-5-21-6 od 20. siječnja 2021. mijenja se i glasi:

IV. Na temelju prijedloga udruga i građana za dodjelu Nagrade Grada Zagreba predlažu se:
- dobrovoljna vatrogasna društva Branovec, Čučerje, Dankovec, Granešinski Novaki i Granešina
- Udruga ratnih veterana 2. gardijske brigade Gromovi
- Zvjezdana Žuglić,  Čučerska cesta 350
- Ilija Sliško, Branovečina 109
- župni Caritas Čučerje, Trg sv. Marije Čučerske 2.

V. Ovaj zaključak dostavlja se Gradskoj skupštini Grada Zagreba, Odboru za javna priznanja. 









Ad 12) Prijedlog zaključka o dodjeli priznanja i zahvalnica

Predsjednik pojašnjava  prijedlog. Otvara raspravu.
Budući da se nitko ne javlja za riječ, Vijeće na prijedlog predsjednika jednoglasno donosi

Z A K LJ U Č A K
o dodjeli priznanja i zahvalnica 


Vijeće Gradske četvrti Gornja Dubrava će dodijeliti priznanja i zahvalnice Javnovatrogasnoj postaji Dubrava, dobrovoljnim vatrogasnim društvima Branovec, Čučerje, Dankovec, Granešinski Novaki i Granešina, Udruzi ratnih veterana 2. gardijske brigade Gromovi, navijačkoj skupini „Bad Blue Boys“ Dubrava, gospodinu Stevi Živčiću i gospođi Andreji Marcetić.




Ad 13) Prijedlog zaključka o davanju mišljenja na prijedlog otkupa zemljišta oznake k.č. 4159/1 k.o. Dubrava

Predsjednik pojašnjava  prijedlog. Otvara raspravu.
Budući da se nitko ne javlja za riječ, Vijeće na prijedlog predsjednika jednoglasno donosi

Z A K L J U Č A K
 o davanju mišljenja na prijedlog otkupa 
zemljišta oznake k.č. 4159/1 k.o. Dubrava 

I. Razmotren je dopis Gradskog ureda za sport i mlade vezano za reguliranje imovinsko – pravnog statusa malonogometnog igrališta na dijelu zemljišta oznake k.č. 4159/1 k.o. Dubrava, uz sportsku građevinu Dvorana za boćanje „Dubrava“ te potrebe osnivanja nove građevne čestice.
 
II. Vijeće će u svom Planu komunalnih aktivnosti u 2021. osigurati potrebna sredstva za otkup zemljišnoknjižnih četica u svrhu rješavanja navedenih imovinskih odnosa.
 
III. Ovaj zaključak dostavlja se Gradskom uredu za sport i mlade.


Ad 14) Prijedlog zaključka o davanju mišljenja na idejno rješenje za zamjensku građevinu Društvenog doma Čučerje


Predsjednik pojašnjava  prijedlog. Otvara raspravu.
Budući da se nitko ne javlja za riječ, Vijeće na prijedlog predsjednika jednoglasno donosi

Z A K L J U Č A K
 o davanju mišljenja na idejne rješenje za zamjensku građevinu
Društvenog doma Čučerje

1. Razmotren je idejno rješenje oznake 7b-20-07 izrađeno od strane projektantskog ureda TRASAADRIA d.o.o. za zamjensku građevinu Društvenog doma Čučerje.
 
1. Na temelju prethodno utvrđenog mišljenja Vijeća Mjesnog odbora Čučerje predlaže se sljedeće:

u prizemlju: 
- povećanje prostora čajne kuhinje na dio WC-a za invalide, postavljanje kliznih vrata između kuhinje i velike dvorane. Izmještanje WC-a za invalide na prostor WC-a za muške, a WC za muške postaviti uz ženski WC
- micanje pregradne stijene između spremišta i dvorane (povećanje prostora za gledalište) te postavljanje pomične pregrade na polovicu velike dvorane
- micanje pregradnog zida između pozornice i sobe kako bi se dobila veća pozornica i kako bi se omogućilo postavljanje dvije scene. Umjesto tog pregradnog zida potrebno je postaviti zavjesu za odvajanje dvije scene
- potrebno je postaviti glavnu zavjesu na pozornici (između pozornice i dvorane-gledališta)
- izmještanje WC-a u dio predviđen za spremište i proširenje sobe na taj dio koji se oslobodio izmještanjem WC-a

na 1. katu:
· spajanje soba na zapadnoj strani i proširenje na dio pred prostora u jednu već sobu (ukupno bi imali 3 sobe na 1. katu)

  
1. Ovaj zaključak dostavlja se Gradskom uredu za mjesnu samoupravu. 


Ad 15) Pitanja, prijedlozi i obavijesti
Predsjednik izvještava o aktualnostima i događanjima vezano za Gradsku četvrt Gornja Dubrava u proteklom razdoblju.



Dovršeno: 19,30 sati
Sastavio:                                                                                          Predsjednik
Mislav Blaić, bacc. oec.                                                         Vijeća Gradske četvrti
                                                                                         Gornja Dubrava

                                                                                           Damir Oniško

